Vürstinna tegeles kuni 2007. aastani ujumisega - aastal 2000 esindas ta Lõna-Aafrikat isegi Sydney olümpiamängudel naiste teateujumises. Sport jäi naisele aga kauemaks hingelähedaseks: sel aastal teatati, et naisest on saanud eriolümpia ülemaailme saadik, kes edendab austust ja mõistmist puuetega inimeste, iseäranis puuetega sportlaste suhtes. Charlene on öelnud, et teema on talle endale väga südamelähedane, sest ta on ka ise spordiga tegelenud ning usub, et spordil on võim inimeste elusid muuta.